ที่ปรึกษา กมธ.พาณิชย์ ฟุ้ง แนะ 6 ข้อ ทีมเศรษฐกิจรัฐบาลใหม่ 
ที่ปรึกษา กมธ.พาณิชย์ ฟุ้ง แนะ 6 ข้อ ทีมเศรษฐกิจรัฐบาลใหม่ เร่งผลักดัน เบิกจ่ายงบประมาณ เยียวยาแรงงานตกงาน ส่งเสริมผู้ประกอบการเอสเอ็มอี ตรวจสอบทุจริตให้เกิดความโปร่งใสวันที่ 22 ก.ค. ที่ห้องแถลงข่าว อาคารรัฐสภาฯ นายปริญญ์ พานิชภักดิ์ ที่ปรึกษาคณะกรรมาธิการ (กมธ.) การพาณิชย์และทรัพย์สินทางปัญญา สภาฯ แถลงถึงข้อเสนอด้านเศรษฐกิจต่อทีมเศรษฐกิจชุดใหม่ของรัฐบาล พล.อ.ประยุทธ์ จันทร์โอชา ว่า ตนมีข้อเสนอแนะต่อคณะรัฐมนตรีและทีมเศรษฐกิจชุดใหม่ ที่จะเข้ามาร่วมบริหารราชการแผ่นดิน คือ 1. ขอให้เร่งผลักดันการเบิกจ่ายงบประมาณเพื่อขับเคลื่อนประเทศอย่างเร่งด่วน 2. รัฐบาลควรให้ความช่วยเหลือเยียวยาแรงงานที่ตกงาน และกลุ่มผู้ประกอบการ SMEs อย่างทั่วถึง รวมทั้งพัฒนาทักษะและสมรรถนะแรงงาน เพื่อรองรับงานหรือวิชาชีพใหม่ๆ ที่จะเกิดขึ้นหลังจากที่สถานการณ์การแพร่ระบาดของไวรัสโควิด-19 คลี่คลาย 3. ส่งเสริมให้กลุ่มผู้ประกอบการขนาดกลางและเล็ก(เอสเอ็มอี) ได้เข้าถึงแหล่งเงินทุนที่เป็นธรรมได้4. ส่งเสริมการตลาดนำการผลิต และใช้นวัตกรรมขับเคลื่อนเศรษฐกิจ 5. ลดค่าใช้จ่ายของประชาชน อาทิ ค่าน้ำ ค่าไฟฟ้า และค่าบริการต่างๆ ของภาครัฐและ 6. ดำเนินการตรวจสอบการใช้จ่ายงบประมาณเพื่อให้เกิดความโปร่งใส และเกิดธรรมาภิบาลในการใช้เงินเพื่อประโยชน์สูงสุดของประชาชน โดยขอให้รัฐบาลมุ่งช่วยเหลือเศรษฐกิจฐานรากให้ประกอบอาชีพต่อได้ และควรบูรณาการด้านงบประมาณร่วมกันระหว่างหน่วยงานต่างๆ ของภาครัฐ เพื่อช่วยเหลือเยียวยาประชาชนเป็นระบบและยั่งยืน
ที่ปรึกษา กมธ.พาณิชย์ ฟุ้ง แนะ 6 ข้อ ทีมเศรษฐกิจรัฐบาลใหม่ เร่งผลักดัน เบิกจ่ายงบประมาณ เยียวยาแรงงานตกงาน ส่งเสริมผู้ประกอบการเอสเอ็มอี ตรวจสอบทุจริตให้เกิดความโปร่งใส 
พรรคประชาธิปัตย์,ปริญญ์ พานิชภักดิ์,กมธ.พาณิชย์,ทีมเศรษฐกิจรัฐบาลใหม่,ประยุทธ์ จันทร์โอชา,แนะ 6 ข้อ,ข่าวทั่วไป